
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/2836-15/2017
Előterjesztés elkészítésének időpontja: 2017. április 20.
Előterjesztést készítette: Kántor Erzsébet testületi ügyintéző
Előterjesztést jóváhagyta: dr. Tóth Krisztina jegyző

Előterjesztést véleményezi: HSZB
Döntés módja: nyílt szavazás, egyszerű szótöbbség
Melléklet: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2017. április 27-én tartandó munkaterv szerinti ülésére

5. napirendhez

Tárgy:
Beszámoló a Védőnői Szolgálat 2016. évi munkájáról 
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 4. pontja, valamint az egészségügyről szóló 1997. évi CLIV. törvény 152. § (1) bekezdése alapján a helyi önkormányzatok feladata az egészségügyi alapellátások körében a háziorvosi, a házi gyermekorvosi, a fogorvosi és a védőnői ellátásról gondoskodni, amit önkormányzatunk – a védőnői ellátás kivételével – feladat-ellátási szerződések keretében biztosít.

A megfelelő ellátás fenntartása érdekében elengedhetetlen a folyamatos tájékozódás a különböző egészségügyi területeken folyó munkáról, ezért évről évre bekérjük a településünkön működő egészségügyi szakemberek beszámolóit a szakterületük állapotáról.

Jelen előterjesztés keretén belül kérem a Védőnői Szolgálat beszámolójának szíves megtárgyalását és elfogadását.

…/2017. (IV. 27.) ÖKT határozati javaslat

Sülysáp Város Önkormányzatának Képviselő-testülete a Védőnői Szolgálat 2016. évi munkájáról szóló beszámolót – megköszönve az ellátásban résztvevők áldozatos munkáját – elfogadja.

Határidő: azonnal
Felelős: polgármester
Sülysáp, 2017. április 20.

Horinka László s.k.


polgármester
BESZÁMOLÓ VÉDŐNŐI MUNKÁRÓL

SÜLYSÁP I-II-III.

2016.
Személyi feltételekben a következő változások történtek:

Zima Judit 2015. december 16-tól munkaviszonya megszűnt, így az I. körzet helyettesítését Porcs Adrienn végezte 2016. január 31-ig, 2016. február 1-jétől állandó kinevezettként látja el az I. körzetet. 2015. július 20-ától 2016. február 1-jéig Porcs Adrienn a II. körzet állandó védőnője volt. 2016. február 1-jétől II. körzet védőnője Gréci Judit lett, aki feladatát 2016. október 31-ig látta el. 2016. november 1-jétől 2016. november 5-éig Zemenné Jurás Katalin helyettesítette a körzetet, 2016. november 8-ától Fontos Magdolna végezte el a helyettesítést 2017. január 31-éig. 2017.02.01.-től Kovácsné Girán Eleonóra látja el.

Infrastruktúrában történt változások:

2016. január 1-jétől a körzetmódosítást követően Gréci Judit körzete a Tagiskolával bővült, egy-egy utca átadásra került az I-es és a III-as körzetbe.
2016. november 30-án „A roma közösségekben dolgozó védőnők munkafeltételeinek javítása” projekt keretében az ÁNTSZ Országos Tisztifőorvosi Hivatala 1500 védőnő részére mobil munkaállomást biztosított, ezáltal Sülysáp I-es és III-as körzete is kapott laptopot azóta informatikai fejlesztése folyamatban van (e-mail rendszer).

Mindkét Tanácsadó új csecsemőmérleggel bővült. 

.

Továbbképzéseken való részvétel:

· Ételünk az életünk koferencia, Zemenné Jurás Katalin és Porcs Adrienn

· Kistérségi értekezletek Monoron és Sülysápon

Szervezett rendezvények:


2016. augusztus 12-én Anyatejes Világnapot rendeztünk. Ezúton is szeretnénk megköszönni az Önkormányzat támogatását a rendezvény lebonyolításában.(anyagi, helyszín és technikai segítség)

Együttműködések, kapcsolatrendszerek:
A Szent István Általános Iskola maximálisan együttműködik Zemenné Jurás Katalin védőnővel.

Munkakapcsolatunk a társszakmákkal igen jó. A helyi családgondozókkal napi kapcsolatban vagyunk, rendszeresek az esetmegbeszélések és a családlátogatások. Együttműködünk a Vöröskereszt és a sülysápi önkéntes teammel, egyenes arányban a családok elszegényedésével, egyre több adománygyűjtést és osztást kell szervezni. Az elmúlt évekhez hasonlóan az idén is részt vettünk a helyi Önkéntes Tűzoltó Mikulás adományozás lebonyolításában. 

Iskoláink:

Sülysáp I körzet: Móra Ferenc Általános Iskola


Címe: 2241. Sülysáp, Malom u 14-18.


Ellátó védőnő: 2015/16-os tanév Porcs Adrienn


Tanulók létszáma 2015/2016. tanévben 303 fő, 2016/2017. tanévben 300 fő


Sülysáp II körzet: Móra Ferenc Általános Iskola Tagiskola


Címe: 2241 Sülysáp, Vörösmarty u. 1.


Ellátó védőnő: 2015/2016. tanévben Gréci Judit, 2016. 11. 08-tól Fontos Magdolna


Tanulók létszáma a 2015/2016-os tanévben 153 fő, 2016/2017. tanévben 140 fő.

Sülysáp III körzet: Szent István Általános Iskola

Címe: 2241. Sülysáp, Dózsa Gy. u. 110. 

Ellátó védőnő: Zemenné Jurás Katalin
Tanulók létszáma a 2015/2016-os tanévben 210 fő, 2016/2017 tanévben 208 fő ebből sajátos nevelési igényű 8 gyermek 2015/16-ban és 7 fő 2016/17- ben.

Iskola-egészségügyi munka: 

A kötelező szűrővizsgálatokat elvégeztük (2., 4.,6. és 8. osztályokban) Szent István Ált. Iskolában Dr. Balog Erzsébet iskolaorvos látta el a feladatokat (szűrés, oltás). A Móra Ferenc Általános Iskolában Dr. Prohászka-Rád Imre gyermekorvos végezte az iskola-egészségügyi munkát. A szűréseket mindkét intézményben az első félévben végeztük el.

Változatlanul sok a tartási rendellenességgel, obesitassal, szemészeti elváltozással kiszűrtek száma, beszédhiba, fogszuvasodás. Emellett megjelent az alultápláltság. 

Kampányoltási elmaradásunk nem volt, a HPV elleni védőoltást a 2015/2016-os tanévben kevesebb szülő igényelte mindkét iskolában. 

A fejtetvesség intézményeinkben változatlanul jelen van, egy - egy családban előfordul, őket körzeti védőnőjével együtt rendszeresen ellenőrizzük otthonukban.

Egészség nap keretében a dohányzásról tartott előadást Zemenné Jurás Katalin, az egészséges táplálkozásról, életmódról és a személyi higiénéről Porcs Adrienn a Móra Ferenc Általános Iskolában. Szülői értekezleten mindkét iskolában tájékoztattuk a szülőket.

A Szent István Általános Iskolában Egészséghét keretében 5-6. évfolyam számára az energiaital és az egészséges táplálkozás, 7-8. évfolyamban a dohányzásról és a szexuálisan terjedő betegségekről tartott előadást. Tanóra keretén belül a 4. évfolyamosoknak a serdülőkori változásokról, az Öko szakkör keretében az egészséges táplálkozásról tartott előadást. 2016/2017-es tanévben elindult mindkét iskolában a csecsemőgondozási szakkör. A Szent István Ált. Iskolában jól működik az elsősegélynyújtó szakkör, melyet mentőápoló és mentőtiszt szülők tartanak. Szent István Iskolában heti rendszerességgel gyógytorna van.

Óvodáink:

Sülysáp I körzet: Csicsergő Napközi Otthonos Óvoda - Vasút u. 88.

Ellátó védőnő: Porcs Adrienn

Sülysáp II körzet: Csicsergő Napközi Otthonos Óvoda - Balassi u. 15. 

Ellátó védőnő: Gréci Judit, 2016. 11. 08-tól Fontos Magdolna

Csicsergő Napközi Otthonos Óvoda - Mátyás Király u. 7 

Ellátó védőnő: Gréci Judit, 2016. 11. 08-tól Fontos Magdolna

Sülysáp III körzet: Csicsergő Napközi Otthonos Óvoda- Dózsa Gy. u. 107.

Ellátó védőnő: Zemenné Jurás Katalin 

Az Óvodákba logopédus heti rendszerességgel jár, a Vasút utcai Óvodába gyógytornász és szurdopedagógus fejleszti az arra rászoruló gyerekeket.

Bölcsöde:

Gólyahír Bölcsőde 

Létszám: 53 fő

Címe: 2241 Sülysáp Szent István tér 4

Nyilvántartott családok száma:

Sülysáp I körzet: 125 család

Sülysáp II körzet: 125 család

Sülysáp III körzet: 165 család

Születések száma

Sülysáp I körzet: 24 fő koraszülött:3 fő

Sülysáp II körzet: 36 fő koraszülött:2 fő

Sülysáp III körzet: 32 fő koraszülött:3 fő

Várandósok száma: 

Sülysáp I körzet: 34 fő 

Sülysáp II körzet: 47 fő 

Sülysáp III körzet: 53 fő

Anyatejes táplálás 1 éves életkorban:

Sülysáp I körzet: 23 főből 12fő 

Sülysáp II körzet: 29 főből 12fő

Sülysáp III körzet: 30 főből 12 fő

Anyatejes táplálás 6 hónapos életkorban:

Sülysáp I körzet: 23 főből 9fő 

Sülysáp II körzet: 29 főből 12fő

Sülysáp III körzet: 30 főből 11 fő

Anyatej leadás háztól házig:

Sülysáp I körzet: 168 l 

Sülysáp III körzet: 8,28 l

Védőnői látogatást nem igénylő 2016-ban nem volt, Panaszügyről nem tudunk.

Tervezett otthonszülés nem volt.

Extrém korai hazaadás nem fordult elő, már megszokott a 2,5 - 3 napos sectiós hazaadás is.

Nővédelem

Eme területen fontos feladatunk a magas nem kívánt terhességek számának csökkentése. Tanácsadás és családlátogatás során a fogamzásgátló módszerekről tájékoztatás, a legmegfelelőbb módszer megtalálása, hogy csökkentsük a felelőtlen, nem kívánt terhességek számát, akik általában a leginkább rászoruló családok körében vannak.  

Családlátogatás során beszélgetünk a szűrések jelentőségéről. Porcs Adrienn védőnő elvégezte a Védőnői Méhnyak szűrő program elméleti és gyakorlati részét is, Zemenné Jurás Katalin csak az elméleti képzésben vett részt. 2016-ban nem végeztünk szűrést, tudomásunk szerint 2018. – ban teszik kötelezővé. 

Egyre több mater vállalja, hogy elvégezteti a szükséges vizsgálatokat, hogy anyatejet adó lehessen háztól-házig adás keretében. Amit mi nagyon szorgalmazunk.

Egyebek

Gondozottaink élnek a lehetőséggel, hogy a védőnői tanácsadó számukra mindig elérhető, igényeiknek megfelelően.

Gólyahír Bölcsőde által szervezett Karácsonyi mézeskalács sütésén részt vett Zemenné Jurás Katalin és Porcs Adrienn. Helyi rendezvényeken is aktívan részt vettünk. (Városnap, Sportnap, Gyereknap, Advent)

2016-ban 20 alkalommal volt Baba- Mama Klub, amelyen összesen 226 fő vett részt a Gólyahír Bölcsődében.

Aktívan részt veszünk az adományok gyűjtésében.

Zemenné Jurás Katalin és Porcs Adrienn egy-egy alkalommal volt rendőrségi kihallgatáson, Nagykátán egy család ügyében. Az I. körzetből 3 gyermek került ideiglenes hatállyal nevelőszülőhöz, a III. körzetből 2 iskolás és 1 újszülött.

Sülysáp, 2017.04.07.


Kovácsné Girán Eleonóra 
Zemenné Jurás Katalin
Porcs Adrienn

